**A****PSTIPRINĀTS**

Iepirkuma komisijas

2017. gada 10.augustā sēdē

(protokols Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētāja J.Lepiksone

*Saskaņā ar Publisko iepirkumu likuma 9.pantu*

*Slimību profilakses un kontroles centra organizētā iepirkuma*

**“Latvijas skolēnu veselību ietekmējošo paradumu pētījuma 2017./2018. mācību gada aptaujas atlases veidošana, datu savākšana, ievadīšana, tīrīšana un tehniskā ziņojuma sagatavošana”**

(iepirkuma identifikācijas Nr. SPKC 2017/20)

***INSTRUKCIJA PRETENDENTIEM***

# Pasūtītājs: Slimību profilakses un kontroles centrs, reģ. Nr. 90009756700, Duntes iela 22, K-5, Rīga, LV-1005, tālrunis 67501590, fakss 67501591.

# Iepirkuma priekšmets un CPV kods: Latvijas skolēnu veselību ietekmējošo paradumu pētījuma 2017./2018. mācību gada aptaujas atlases veidošana, datu savākšana, ievadīšana, tīrīšana un tehniskā ziņojuma sagatavošana, CPV kods: 73000000-2, regulārs pētījums.

# Līguma izpildes vieta: Latvijas Republika.

# Kontaktpersona: Juridiskā atbalsta un iepirkumu nodaļas vecākais juriskonsults Jānis Jakobovičs, tālr.: 67387674, e-pasts: [janis.jakobovics@spkc.gov.lv](mailto:janis.jakobovics@spkc.gov.lv).

# Informācijas sniegšana: ja piegādātājs ir laikus pieprasījis papildu informāciju par iepirkuma instrukcijas prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski un/vai pa faksu un/vai pa pastu) ieinteresētajam piegādātājam, kas uzdevis jautājumu par iepirkuma instrukciju, ievieto šo informāciju internetā mājaslapā <https://www.spkc.gov.lv/lv/rightmenu/publiskie-iepirkumi> pie iepirkuma instrukcijas.

# Piedāvājuma iesniegšana:

## piedāvājumu iesniegšanas vieta – Slimību profilakses un kontroles centrs, Duntes iela 22, k-5, Rīga, LV-1005, 212. kabinets;

## piedāvājumu iesniegšanas laiks – līdz 2017. gada 21.augustā plkst.10:00;

## piedāvājumu var iesniegt personīgi vai nosūtīt pa pastu slēgtā, ar uzņēmuma zīmogu apzīmogotā aploksnē vai cita veida necaurspīdīgā iepakojumā, uz tā norādot:

### 6.3.1. pretendenta nosaukumu, adresi, kontakttālruni un faksa numuru;

### 6.3.2. norādi, kas satur iepirkuma nosaukumu un identifikācijas numuru;

### 6.3.3. norādi „Neatvērt līdz 2017. gada 21.augustā plkst. 10:00”.

## pretendents piedāvājumu iesniedz 2 (divos) eksemplāros ar norādi „ORIĢINĀLS” un „KOPIJA”;

## pēc piedāvājuma iesniegšanas termiņa beigām pretendents savu piedāvājumu nevar mainīt, grozīt, papildināt vai labot;

## visi izdevumi, kas saistīti ar piedāvājuma sagatavošanu un iesniegšanu, jāsedz pretendentam;

## piedāvājumi, kas iesniegti pēc Instrukcijas 6.2. apakšpunktā norādītā termiņa, netiks vērtēti.

# Piedāvājuma noformēšana:

## piedāvājumam jāatbilst Instrukcijai un tās pielikumiem;

## piedāvājums jāiesniedz atbilstoši pielikumos pievienotajām formām;

## piedāvājuma dokumenti jāiesniedz latviešu valodā. Piedāvājumam jābūt caurauklotām (caurauklotam) vienā sējumā un piedāvājuma lapām jābūt secīgi sanumurētām. Uz piedāvājuma pēdējās lapas aizmugures caurauklošanai izmantojamais diegs nostiprināms ar pārlīmētu papīru, uz tā norādāms cauraukloto lapu skaits, ko ar savu parakstu un pretendenta zīmogu apliecina pretendenta pārstāvis;

## piedāvājumu paraksta persona, kurai ir pārstāvības tiesības. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;

## piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā;

## piedāvājuma dokumentiem ir jābūt noformētiem atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība” un Dokumentu juridiskā spēka likumam.

# Iepirkuma priekšmets: Latvijas skolēnu veselību ietekmējošo paradumu pētījuma 2017./2018. mācību gada aptaujas atlases veidošana, datu savākšana, ievadīšana, tīrīšana un tehniskā ziņojuma sagatavošana. Iepirkuma priekšmets nav dalīts daļās, pretendentam piedāvājums jāiesniedz par pilnu apjomu saskaņā ar Instrukcijas 1.pielikuma formu.

# Kvalifikācijas prasības pretendentam un iesniedzamie dokumenti. Pretendentam jāiesniedz:

## Pretendenta pieteikums dalībai iepirkumā atbilstoši Instrukcijas 2.pielikuma formai;

## Pretendenta Komercreģistra (vai līdzvērtīgā reģistrā ārvalstīs) izsniegtās reģistrācijas apliecības kopija (notariāls apliecinājums nav nepieciešams);

## Latvijas Republikas Uzņēmuma reģistra izsniegta izziņas kopija vai izdruka no Lursoft datu bāzes vai līdzvērtīgas komercdarbību reģistrējošās iestādes citā valstī izsniegta izziņas kopija par amatpersonu ar paraksta tiesībām uzskaitījumu, kas izsniegta vai izdrukāta ne agrāk kā 1 (vienu) mēnesi pirms piedāvājuma iesniegšanas;

## ESOMAR (*European Society for opinion and Market Research*) dalībnieka statusu apliecinoša dokumenta kopija, kas apliecina, ka Pretendents veic pētījumus atbilstoši ESOMAR (*European Society for opinion and Market Research*) standartiem;

## Pretendenta pieredzes apraksts atbilstoši Instrukcijas 3.pielikuma formai, ar ko pretendents apliecina, ka pretendents pēdējo 3 (trīs) gadu laikā (skaitot līdz piedāvājuma iesniegšanas termiņam) ir veicis:

### ne mazāk kā 3 (trīs) sociālos pētījumus, aptaujājot katrā pētījumā ne mazāk kā 1000 respondentus;

### ne mazāk kā 1 (vienu) pētījumu, kura ietvaros aptaujāti ne mazāk kā 500 skolēnu;

## ne mazāk kā 1 (viena) atsauksme (oriģināls vai kopija), kas saņemta no „Pretendenta pieredze līdzīgu pakalpojumu veikšanā (forma)” sarakstā (3.pielikuma forma) norādītā pasūtītāja un kas apliecina, ka Pretendents Instrukcijas 9.5.1.apakšpunktā minēto pētījumu ir veicis kvalitatīvi un termiņos;

## ne mazāk kā 1 (viena) atsauksme (oriģināls vai kopija), kas saņemta no „Pretendenta pieredze līdzīgu pakalpojumu veikšanā (forma)” sarakstā (3.pielikuma forma) norādītā pasūtītāja un kas apliecina, ka Pretendents Instrukcijas 9.5.2. apakšpunktā minēto pētījumu ir veicis kvalitatīvi un termiņos;

## Pretendenta parakstīts apliecinājums, kas apliecina, ka Pretendentam ir pastāvīgi, koordinēti un profesionāli reģionālie intervētāji, kuri pēdējos 2 (divus) gadus (skaitot līdz piedāvājuma iesniegšanas termiņam) katru mēnesi ir iesaistīti aptaujas datu savākšanas procesā, kā arī, ka Pretendents Pakalpojuma izpildē piesaistīs aptaujas grupas vadītāju, kura izglītība, pieredze un kvalifikācija atbilst šādām prasībām, t.i.:

### vismaz maģistra grāds sociālajās zinībās vai sabiedrības veselībā;

### pēdējo 3 (trīs) gadu laikā (skaitot līdz piedāvājuma iesniegšanas termiņam) ir pieredze projektu koordinēšanā kā grupas vadītājam vai kā starptautisku projektu nacionālā līmeņa vadītājam ne mazāk kā 3 (trīs) projektos;

### pēdējo 3 (trīs) gadu laikā (skaitot līdz piedāvājuma iesniegšanas termiņam) ir pieredze ne mazāk kā 2 (divu) apjomīgu (vismaz 1000 respondentiem) aptauju veikšanā un ziņojumu sagatavošanā.

Apliecinājumā papildus norāda Pakalpojuma izpildē piesaistītā aptaujas grupas vadītāja vārdu un uzvārdu, kā arī apliecinājumam pievieno aptaujas grupas vadītāja aizpildītu un parakstītu dzīvesgājuma aprakstu (CV) atbilstoši Instrukcijas 4.pielikuma formai, kā arī tā izglītības atbilstību apliecinošu dokumentu kopiju vai cita dokumenta kopiju, kas apliecina aptaujas grupas vadītāja kvalifikāciju.

## pretendenta iesniegums, kurā norāda, vai pretendenta un tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro).

# Tehnisko un Finanšu piedāvājumu sagatavo saskaņā ar instrukcijas prasībām (Instrukcijas 1.pielikums un 5.pielikums). Cenas jānorāda *euro* (EUR), noapaļojot līdz 2 (diviem) cipariem aiz komata, bez pievienotās vērtības nodokļa (PVN). Cenā jāietver visi tieši un netieši saistītie izdevumi un visi piemērojamie nodokļi, un valsts noteiktie obligātie maksājumi, izņemot PVN.

# Gadījumā, ja piedāvājumu iesniedz piegādātāju apvienība, jāiesniedz katra piegādātāju apvienības dalībnieka parakstīts dokuments (apliecinājums vai vienošanās), kurš apliecina katra piegādātāju apvienības dalībnieka pilnvarojumu vienam no dalībniekiem pretendenta vārdā iesniegt piedāvājumu un apliecina katra dalībnieka uzņemtās saistības attiecībā uz dalību līguma izpildē, un slēgt līgumu gadījumā, ja pasūtītājs izvēlēsies šo piedāvājumu.

# Pretendents iesniedz visu to apakšuzņēmēju sarakstu, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojumu līguma daļu, kā arī iesniedz attiecīgā apakšuzņēmēja apliecinājumu par piedalīšanos iepirkuma līguma izpildē.

# Piedāvājumu vērtēšana un lēmuma pieņemšana. Iepirkuma komisija:

## pārbaudīs piedāvājumu atbilstību Instrukcijā pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par pretendenta izslēgšanu no turpmākās dalības iepirkumā;

## pārbaudīs pretendentu atbilstību Instrukcijā pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par pretendenta izslēgšanu no turpmākās dalības iepirkumā;

## pārbaudīs Tehniskā un Finanšu piedāvājuma atbilstību Tehniskā un Finanšu piedāvājuma formai. Pretendenti, kuru piedāvājums neatbildīs Tehniskā un Finanšu piedāvājuma formas prasībām, tiks izslēgti no turpmākās dalības iepirkumā. Pārbaudīs, vai finanšu piedāvājumā nav aritmētiskas kļūdas;

## no visiem prasībām atbilstošajiem piedāvājumiem komisija izvēlēsies piedāvājumu ar viszemāko cenu;

## pārbauda Publisko iepirkumu likuma (PIL) 9. pantā astotajā daļā norādīto izslēgšanas gadījumu esamību PIL 9.panta noteiktajā kārtībā attiecībā uz pretendentu, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst instrukcijā noteiktajām prasībām, kā arī uz personālsabiedrības biedru, ja pretendents ir personālsabiedrība, kuram būtu piešķiramas līguma slēgšanas tiesības. Ja pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai;

## 3 (trīs) darba dienu laikā pēc iepirkuma komisijas lēmuma pieņemšanas visi pretendenti tiks informēti par iepirkuma komisijas pieņemto lēmumu.

# Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.

# Līguma slēgšana un tā darbības termiņš:

## iepirkuma līgumu slēdz uz pretendenta piedāvājuma pamata;

## pakalpojuma izpildes termiņš: līdz 2018.gada 30.aprīlim;

## plānotā līguma summa – līdz euro 40 000 (četrdesmit tūkstoši) bez PVN;

## samaksa un termiņš: 10 (desmit) dienu laikā no pieņemšanas – nodošanas akta abpusējas parakstīšanas un rēķina saņemšanas dienas par katru posmu;

## pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja pretendents neparaksta iepirkuma līgumu noteiktajā termiņā pretendenta vainas dēļ, pasūtītājs to uzskata par atteikumu slēgt līgumu;

## ja pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir pretendentam, kura iesniegtais piedāvājums atbilst visām iepirkuma prasībām un ir ar nākošo zemāko cenu.

Pielikumi:

1.pielikums – Tehniskā specifikācija un tehniskā piedāvājuma forma uz 8 lapām;

2.pielikums – Pretendenta pieteikuma forma dalībai iepirkumā uz 1 lapas;

3.pielikums – Pretendenta pieredzes apraksta forma uz 1 lapas.

**4.pielikums** – CV forma uz 1 lapas;

**5.pielikums** – Finanšu piedāvājuma forma uz 1 lapas;

**1. pielikums**

*iepirkuma*

**„Latvijas skolēnu veselību ietekmējošo paradumu pētījuma 2017./2018. mācību gada**

**aptaujas atlases veidošana, datu savākšana, ievadīšana, tīrīšana un tehniskā ziņojuma sagatavošana”**

(iepirkuma identifikācijas Nr. SPKC 2017/20)

**TEHNISKĀ SPECIFIKĀCIJA/TEHNISKAIS PIEDĀVĀJUMS *(FORMA)***

|  |
| --- |
| **Pētījuma izstrādes pamatojums:** |
| Ģimene un skola ir divas svarīgākās institūcijas, kas dod būtisku ieguldījumu skolas vecuma bērnu un pusaudžu personības attīstībā un vērtību sistēmas izveidē. Īpašu uzmanību nepieciešams pievērst skolēnu iespējām izkopt personiskās, sociālās un ar veselību saistītās iemaņas. Šajā procesā, lai tiktu galā ar daudzajiem sociālajiem un emocionālajiem pārbaudījumiem un pārdzīvojumiem, skolēniem nepieciešams ģimenes, skolas un visas sabiedrības atbalsts.  Pēdējo desmitgažu savāktie pierādījumi liecina, ka nelabvēlīgi sociālie apstākļi ir saistīti ar lielākiem riskiem veselībai. Vairums nevienlīdzības aspektu veselības jomā ir novēršami. Sociālā nevienlīdzība veselības jomā tradicionāli tiek mērīta, izmantojot indivīda (vai jauniešu gadījumā - viņu vecāku) sociālekonomisko statusu: pozīciju darba tirgū, izglītības un ienākumu līmeni. Dzimums, tautība, vecums, dzīvesvieta un invaliditāte ir nozīmīgi sociālo atšķirību indikatori, kuri tiek pētīti saistībā ar jauniešu veselības problēmām.  Dzimumu atšķirības veselību ietekmējošajos paradumos un veselībā pastāv. Dzimumu atšķirībām dažiem veselības paradumiem ir tendence palielināties visu pusaudža periodu, piemēram, uztura paradumiem vai psihosomatiskām sūdzībām, tāpēc pusaudža periods ir kritiskais laiks, kad radušās veselības atšķirības starp dzimumiem saglabāsies arī pieaugušo vecumā. Orientēšanās uz jauniešu veselību no dzimumu līdztiesības perspektīvas ir nozīmīga, lai vēlāk tiktu samazinātas dzimumu veselības atšķirības pieaugušajiem.  Iepriekšējos gados veiktie pētījumi pierāda, ka jauniešu veselības izvēli, ieskaitot ēšanas paradumus, fizisko aktivitāti, atkarības vielu lietošanu, visefektīvāk var mainīt pusaudžu vecumā. Līdz ar to ir svarīgi regulāri izglītot bērnus jaunākajā vecumā par veselības jautājumiem, jo investīcijas, kuras ir ieguldītas bērnu veselības izglītībā, vēlāk samazinās ekonomiskās izmaksas veselības problēmu risināšanai.  Jaunieši vecumā no 11 līdz 15 gadiem saskaras ar daudzām problēmām un izaicinājumiem, mainās sociālās attiecības ar ģimeni un vienaudžiem, notiek fiziskas un emocionālas izmaiņas, kas saistītas ar augšanu un nobriešanu. Pusaudža periodā jauniem cilvēkiem palielinās vēlme pēc autonomijas un neatkarīgas lēmumu pieņemšanas, tādejādi ietekmējot viņu veselību un veselības paradumus.  Uzvedība, kas izveidojusies pusaudža periodā, ietekmē jauniešu fizisko un garīgo veselību, veselības sūdzību attīstību, tabakas lietošanu, uztura paradumus, fiziskās aktivitātes līmeni, alkohola lietošanu.  Iepriekšējos gados veiktais skolēnu veselības paradumu pētījums uzskatāmi parāda, kā mainās jaunu cilvēku veselība no bērnības, pusaudža vecuma līdz jauniešu periodam. Pētījuma datus izmanto, lai uzraudzītu jauniešu veselību un veselības paradumus, izzinātu sociālos aspektus, kā arī noteiktu efektīvus veselības uzlabošanas pasākumus, veicinātu un saglabātu skolēnu veselību un labklājību.  Latvijas skolēnu veselības paradumu pētījums ir starptautisks pusaudžu veselības un veselības paradumu monitoringa pētījums, kas notiek sadarbībā ar Pasaules Veselības organizāciju. Pētījums tika uzsākts 1983./1984. gadā. Latvija šajā pētījumā iesaistījās no 1990. gada, kad arī tika veikta pirmā Skolēnu veselības paradumu pētījuma aptauja Latvijā. Pēdējā aptaujā, kas notika 2013./2014. gadā, jau bija iesaistījušās 45 pētījuma dalībvalstis. Pētījuma aptaujas tiek organizētas katru ceturto gadu un sniedz ļoti nozīmīgu informāciju un palielina izpratni par skolēnu veselības paradumiem un dzīvesveidu, lai ietekmētu veselības veicināšanas un veselības izglītības politiku attiecībā uz skolas vecuma bērnu veselību gan nacionālā, gan starpvalstu līmenī. Šis ir vienīgais Latvijā realizētais pētījums, kurš sniedz plašu informāciju par pusaudžu veselību un to ietekmējošiem faktoriem. Pētījuma datu izmantošanas iespējas ir plašas. Iegūto informāciju izmanto valsts veselības politikas pilnveidošanai, integrētu veselības izglītības un veselības veicināšanas programmu veidošanai skolas vecuma bērniem, nacionālo informācijas sistēmu papildināšanai ar datiem par skolēnu veselības pašvērtējumu un ar veselību saistītajiem dzīvesveida paradumiem, izpratnes padziļināšanai par sociāliem un psiholoģiskiem faktoriem, kas iespaido skolēnu attieksmi pret veselību un veselības paradumiem. Iepriekšējo pētījumu rezultātu apkopojumi ievietoti Slimību profilakses un kontroles centra mājas lapā [www.spkc.gov.lv](http://www.spkc.gov.lv) . |
| **Pētījuma mērķis:** |
| Iegūt ieskatu un palielināt izpratni par pusaudžu veselības paradumiem, veselību un dzīvesveidu to sociālajā kontekstā. Ne tikai pētīt, bet arī monitorēt skolas vecuma bērnu veselību un veselības paradumus. |
| **Pētījuma klasifikācija:** |
| Regulārs monitoringa tipa un starptautiski salīdzinošs pētījums. |
| **Pētījuma publiskās pieejamības nosacījumi** |
| Pētījuma gala ziņojums būs pieejams Slimību profilakses un kontroles centra mājaslapā – www.spkc.gov.lv. |
| **Pētījuma rezultāts, pētījuma rezultāta izmantošanas iespējas un pētījuma rezultāta lietotāji:** |
| Tiks iegūta informācija un palielināta izpratne par skolēnu veselības paradumiem un dzīvesveidu. Pētījuma rezultāti tiks izmantoti, lai ietekmētu veselības veicināšanas un veselības izglītības politiku attiecībā uz skolas vecuma bērnu veselību gan valsts, gan starpvalstu līmenī. Informācija tiks izmantota sabiedrības veselības rīcībpolitikas ieviešanas monitorēšanai un iekļauta Latvijas un starptautiskos ziņojumos, pārskatos, apkopojumos par sabiedrības veselību. Datus izmantos veselības izglītības un veselības veicināšanas programmu un kampaņu veidošanai un izvērtēšanai, datu nodrošināšanai sabiedrības veselības zinātnei; starptautiski salīdzināmas informācijas iegūšanai.  Pētījuma rezultātu lietotāji ir Veselības ministrija; Slimību profilakses un kontroles centrs; Izglītības un zinātnes ministrija; Rīgas domes Labklājības departaments; Rīgas Stradiņa universitāte; Pasaules Veselības organizācija; Centrālā statistikas pārvalde; Latvijas Pašvaldību savienība; Latvijas Diētas ārstu asociācija; Latvijas Sabiedrības veselības asociācija; Narkoloģijas palīdzības dienests; biedrība „Latvijas Ģimenes plānošanas un seksuālās veselības asociācija  ”Papardes zieds”” u.c. |

|  |  |  |
| --- | --- | --- |
| **Nr.p.k.** | **Tehniskā specifikācija** | **\*Tehniskais piedāvājums** |
| **1.** | **Pētījuma uzdevumi** |  |
| **1.1.** | 1. **Posms:** |  |
| 1.1.1. | Aptauja ir jāveic kā atsevišķa aptauja, nedrīkst apvienot ne ar vienu citu pētījumu. |  |
| 1.1.2. | Jāveic reprezentatīva 6000 Latvijas vispārizglītojošo skolu 5., 7. un 9.klašu skolēnu atlase. Minimālais skolēnu skaits katrā vecuma grupā noteikts 2000 skolēnu (anketu aizpildījušo skolēnu skaitam jābūt ne mazākam kā 1700 katrā vecuma grupā). Gadījumā, ja nav iegūts nepieciešamais minimālais aizpildīto anketu skaits katrā vecuma grupā, jāveic papildus atlase pēc tādas pašas metodes.  Aptaujas mērķa populācija ir 11, 13 un 15 gadus veci skolēni. Latvijas izglītības sistēmā šie vecumi visprecīzāk atbilst 5., 7. un 9. klasei.  Atlase jāveic ar daudzpakāpju klasteru metodi. Vispirms jāatlasa skolas no Izglītības un zinātnes ministrijas Izglītības iestāžu reģistra. Skolu varbūtībai tikt atlasītām ir jābūt proporcionālai skolēnu skaitam 5., 7. un 9.klasēs *(angl.– Probability Proportional to Size – PPS).* Atlases rāmī jāiekļauj tikai vispārizglītojošās skolas. Skolas bērniem ar īpašām vajadzībām un tās, kuru pamata mācību valoda nav latviešu vai krievu, atlases rāmī nav jāiekļauj. Pēc nejaušības metodes katrā atlasītajā skolā jāatlasa atbilstošās (5., 7., 9.) klases, pa vienai no katras klašu grupas.  Skolu stratifikācijas pazīmes - apdzīvotās vietas tips (Rīga, citas pilsētas un lauki) un apmācības valoda (latviešu vai krievu).  Atlase jāsaskaņo ar Pasūtītāja pilnvaroto pārstāvi līguma izpildē. |  |
| 1.1.3. | Jānoorganizē un jāveic lauka darba grupas (intervētāju) apmācība antropometrisko mērījumu (auguma garums, ķermeņa masa) veikšanai skolēniem un pētījuma metodikas apgūšanai. Apmācības seminārā jāpiedalās arī Pasūtītāja pilnvarotajam pārstāvim līguma izpildē. Vienā apmācību grupā jābūt ne vairāk kā 10 intervētājiem. |  |
| 1.1.4. | Jāsagatavo un jāiesniedz Pasūtītājam intervētāju darba kvalitātes nodrošināšanas procedūras apraksts, kuru realizēs, veicot aptauju. |  |
| 1.1.5. | Jāpilotē aptaujas anketas: vismaz četru skolu 5., 7. un 9.klasēs, divās - ar latviešu, divās - ar krievu mācību valodu; aptaujas anketas pilotēšanas rezultātu apkopojums jāiesniedz Pasūtītāja pilnvarotajam pārstāvim līguma izpildē; jāvienojas ar Pasūtītāja pilnvaroto pārstāvi līguma izpildē par iespējamo anketas jautājumu koriģēšanu.  Aptaujas instrumenti: Pasūtītājs nodrošina anketā iekļaujamos jautājumus latviešu un krievu valodās, atsevišķi 15 gadīgiem skolēniem un 11un 13 gadīgiem skolēniem; apjoms – aptuveni 70 *slēgtie* jautājumi 11un 13 gadīgo skolēnu anketā un aptuveni 80 *slēgtie* jautājumi 15 gadīgo skolēnu anketā. |  |
| 1.1.6. | Jāpavairo aptaujas instruments:  Skolēnu aptaujas anketas – atsevišķi 15 gadīgajiem skolēniem (~28 lpp.) un atsevišķi 11un 13 gadīgajiem skolēniem (~26 lpp.) gan latviešu, gan krievu valodās (anketu skaits atbilstoši atlasei). Anketai jābūt A4 formāta, Fonts *–* Comic Sans MS, burtu izmērs *–* 10, papīrs – 80g,skavotai. Anketas sākumā jābūt paskaidrojošam tekstam. Anketās pie atbilstošām tēmām jāpievieno attēli, ar kuriem nodrošina Pasūtītāja pilnvarotais pārstāvis līguma izpildē (~ 24 attēli). Anketu maketus un paraugnovilkumus pirms pavairošanas jāsaskaņo ar Pasūtītāja pilnvaroto pārstāvi līguma izpildē.  Jāpavairo trīs pavadvēstules skolām (atbilstoši skolu skaitam).  Jāpavairo vecāku informēšanas un piekrišanas formas latviešu un krievu valodās uz 1lapas (atbilstoši skolēnu skaitam). |  |
| 1.2. | 1. **Posms:** |  |
| 1.2.1. | Jānodrošina lauka darbs: datu savākšana skolās (1. sazināšanās ar skolu, atbalsta vēstuļu un vecāku informēšanas un piekrišanas formu nogādāšana skolās, vienojas par aptaujas laiku, tikšanās ar klašu audzinātājiem par organizatoriskiem jautājumiem; 2. vecāku informēšanas formu savākšana un skolēnu anketēšana). Anketu aizpildīšanai skolēniem jāparedz divas mācību stundas (2 x 40 min.). Katrā klasē jāparedz divi intervētāji - viens, kas uzrauga anketu aizpildīšanu, otrs, kas palīdz skolēniem pašiem veikt antropometriskos mērījumus. Anketēšanu jāveic tikai tiem skolēniem, kuru vecāki nav atsūtījuši parakstītu apstiprinājumu, ka nepiekrīt bērna anketēšanai. |  |
| 1.2.2. | Pasūtītājs antropometrisko mērījumu veikšanai ar nodošanas-pieņemšanas aktu nodos līguma izpildei lietošanā 20 noteiktas aparatūras komplektus, kas sastāv no elektroniskajiem svariem un portatīva auguma garuma mērītāja. Pretendentam jānodrošina 4 x 20 AA baterijas elektronisko svaru funkcionalitātes nodrošināšanai. |  |
| 1.2.3. | Jāsagatavo tehniskais ziņojums, saskaņojot ar Pasūtītāja pilnvaroto pārstāvi līguma izpildē. Tehniskajā ziņojumā jāietver detalizēts atlases veidošanas, aptaujas gaitas apraksts, intervētāju kvalitātes pārbaudes apraksts utt. Tehniskais ziņojums jāiesniedz dokumentārā formātā un elektroniskā datu nesējā ar *MS Office* rīkiem nolasāmā formātā. Tehniskais ziņojums ir jāsagatavo latviešu un angļu valodās. |  |
| 1.3. | 1. **Posms:** |  |
| 1.3.1. | Jāveic aizpildīto anketu kvalitātes pārbaude, konsultējoties ar Pasūtītāja pilnvaroto pārstāvi līguma izpildē. |  |
| 1.3.2. | Dati jāievada *SPSS Windows* programmā, atbilstoši kodu grāmatai angļu valodā. Kodu grāmatu angļu valodā Pretendentam nodrošina Pasūtītājs. Ievadīšanas matricu jāsaskaņo ar Pasūtītāja pilnvaroto pārstāvi līguma izpildē. |  |
| 1.3.3. | Jāveic datu faila pārbaude, tīrīšana, izmantojot starptautiskās darba grupas izstrādāto metodi, kuru nodrošina Pasūtītājs. |  |
| 1.3.4. | Jāsagatavo frekvenču tabulas par visiem mainīgajiem dzimuma un vecuma grupās un jāiesniedz Pasūtītāja pilnvarotajam pārstāvim līguma izpildē. |  |
| 1.3.5. | Jāsagatavo datu faili: viens - nosūtīšanai starptautiskās datu bāzes turētājiem saskaņā ar kodu grāmatu angļu valodā, un otrs fails latviešu valodā atbilstoši aptaujas anketai latviešu valodā. |  |
| 1.3.6. | Sagatavotos datu failus elektroniskā datu nesējā ar *MS Office* rīkiem nolasāmā formātā un aptaujas anketas dokumentārā formātā jānodod Pasūtītāja pilnvarotajam pārstāvim līguma izpildē. |  |
| 1.3.7. | Pretendentam, nepieciešamības gadījumā, sešu mēnešu laikā pēc datu failu iesniegšanas akta parakstīšanas, pēc Pasūtītāja pilnvarotā pārstāvja līguma izpildē pieprasījuma saskaņā ar šī pētījuma starptautiskās datu bankas veiktajiem labojumiem un jautājumiem, jāsniedz skaidrojumi par datu failu vai jāveic labojumi failā. |  |
| **2.** | **Pētījuma izpildes laiks un vieta:** |  |
| *2.1.* | *Pētījuma izpildes laiks* |  |
|  | 3.1.1. Paredzētā pētījuma uzsākšanas diena ir līguma noslēgšanas diena.  3.1.2. Pētījuma 1.posms jāizpilda līdz 2017.gada 15.oktobrim, iesniedzot starpziņojumu, kurā iesniedz:  a) sagatavotu atlasi;  b) informāciju par semināriem lauka darba veicējiem;  c) sagatavotu intervētāju darba kvalitātes nodrošināšanas procedūru;  d) ar Pasūtītāju saskaņotu nodrukātu anketu eksemplārus latviešu un krievu valodās.  3.1.3. Pētījuma 2.posms - datu savākšana jāveic līdz 2018.gada 31.janvārim, tehniskā ziņojuma iesniegšana latviešu un angļu valodā jāveic līdz 2018.gada 28.februārim.  3.1.4. Pētījuma 3.posms jāizpilda līdz 2018.gada 30.aprīlim, iesniedzot sekojošus nodevumus:  a) frekvenču tabulas par visiem mainīgajiem dzimuma un vecuma grupās;  b) datu failus: vienu - nosūtīšanai starptautiskās datu bāzes turētājiem saskaņā ar kodu grāmatu angļu valodā, un otru failu latviešu valodā atbilstoši anketai latviešu valodā;  c) skolēnu aizpildītās aptaujas anketas (dokumentārā formātā). |  |
| **2.2.** | **Pētījuma īstenošanas vieta** |  |
|  | Atbilstoši atlasei visa Latvijas teritorija. |  |

\* Aizpilda pretendents. Papildus tehniskajam piedāvājumam pretendentam jāiesniedz Pētījuma izstrādes darba plāns, norādot veicamos darbus, to izpildes termiņu un atbildīgo personu.

Datums

|  |  |
| --- | --- |
| 1 Pretendenta paraksts: |  |
| Vārds, uzvārds: |  |
| Amats: |  |

\_\_\_\_\_\_\_\_\_\_\_\_\_\_\_\_\_\_\_

1Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara)

**2.pielikums**

*iepirkuma*

**„Latvijas skolēnu veselību ietekmējošo paradumu pētījuma 2017./2018. mācību gada aptaujas atlases veidošana, datu savākšana, ievadīšana, tīrīšana un tehniskā ziņojuma sagatavošana”,**  (iepirkuma identifikācijas Nr. SPKC 2017/20)

Pretendenta pieteikums

|  |  |  |  |
| --- | --- | --- | --- |
| Informācija par pretendentu | | | |
| Pretendenta nosaukums: |  | | |
| Reģistrācijas numurs un datums: |  | | |
| Juridiskā adrese: |  | | |
| Pasta adrese: |  | | |
| Tālrunis: |  | Fakss: |  |
| E-pasta adrese: |  | | |
|  | | | |
| Finanšu rekvizīti | | | |
| Bankas nosaukums: |  | | |
| Bankas kods: |  | | |
| Konta numurs: |  | | |
|  | | | |
| Informācija par pretendenta kontaktpersonu (atbildīgo personu) | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  | Fakss: |  |
| E-pasta adrese: |  | | |

*APLIECINĀJUMS:*

Mēs apliecinām, ka nekādā veidā neesam ieinteresēti nevienā citā pretendenta piedāvājumā, kas iesniegts šajā iepirkumā, kā arī, ka nav tādu apstākļu, kuri liegtu mums piedalīties iepirkumā un pildīt iepirkuma Instrukcijā pretendentiem, tehniskajā specifikācijā norādītās prasības. Mēs apliecinām piedāvājumā sniegto ziņu patiesumu un precizitāti.

Piesaistītie apakšuzņēmēji:

|  |  |  |
| --- | --- | --- |
| Apakšuzņēmējs | Apakšuzņēmējam izpildei nododamā līguma daļa | Sniedzamo pakalpojumu vērtība no kopējās iepirkuma līguma vērtības |
|  |  |  |
|  |  |  |

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

**3.pielikums**

*iepirkuma*

**„Latvijas skolēnu veselību ietekmējošo paradumu pētījuma 2017./2018. mācību gada aptaujas atlases veidošana, datu savākšana, ievadīšana, tīrīšana un tehniskā ziņojuma sagatavošana”,** (iepirkuma identifikācijas Nr. SPKC 2017/20)

**PRETENDENTA PIEREDZE LĪDZĪGU PAKALPOJUMU VEIKŠANĀ *(FORMA)***

Apliecinu, ka (*pretendenta nosaukums*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ir šāda pieredze:

|  |  |  |  |  |
| --- | --- | --- | --- | --- |
| ***Nr.p.k.*** | ***Pētījuma nosaukums un***  ***tā apraksts\**** | ***\*Pasūtītājs*** *(nosaukums, adrese)* | ***Pētījumā aptaujāto personu skaits*** | ***Pētījuma veikšanas periods***  *(no-līdz, norādot gadu/mēnesi)* |
| 1. |  |  |  |  |
| 2. |  |  |  |  |

*\*Lai nepārkāptu komercnoslēpumu, par privātiem uzņēmumiem norādīt to nosaukumus, vai plašāku informāciju iespēju robežās.*

Datums

|  |  |
| --- | --- |
| 3 Pretendenta paraksts: |  |
| Vārds, uzvārds: |  |
| Amats: |  |

\_\_\_\_\_\_\_\_\_\_\_\_\_\_\_\_\_\_\_

3 Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara)

**4.pielikums**

*iepirkumam*

**„Latvijas skolēnu veselību ietekmējošo paradumu pētījuma 2017./2018. mācību gada aptaujas atlases veidošana, datu savākšana, ievadīšana, tīrīšana un tehniskā ziņojuma sagatavošana”,**  (iepirkuma identifikācijas Nr. SPKC 2017/20)

**CV forma**[[1]](#footnote-2)

|  |  |
| --- | --- |
| Speciālista vārds, uzvārds |  |
| Kontaktinformācija: |  |
| adrese |  |
| tālrunis |  |
| e-pasta adrese |  |

**1. GALVENĀ KVALIFIKĀCIJA**

*Sniedziet vispārīgu Speciālista izglītības un darba pieredzes aprakstu, kas visvairāk atbilst šā iepirkuma priekšmetam.*

**2. IZGLĪTĪBA**

*Pievienojiet diplomu kopijas.*

|  |  |  |  |
| --- | --- | --- | --- |
| Laikposms | Izglītības iestādes nosaukums | Izglītība, iegūtais grāds | Atsauce uz pētījuma pasūtītāja izvirzītajām izglītības prasībām iepirkuma dokumentācijā |
|  |  |  |  |
|  |  |  |  |

**3. a) DARBA PIEREDZE**

*Norādiet visus amatus, kas attiecas uz pieprasīto kvalifikāciju un pieredzi šajā iepirkumā (sākot ar pašreizējo amatu), norādot nodarbinātības periodus, darbvietu nosaukumus, amatus un īsi raksturojot veiktos darba pienākumus.*

|  |  |  |  |  |
| --- | --- | --- | --- | --- |
| Laikposms | Darbvieta | Amats | Darba saturs | Atsauce uz pētījuma pasūtītāja izvirzītajām pieredzes prasībām iepirkuma dokumentācijā |
|  |  |  |  |  |
|  |  |  |  |  |

**4. APLIECINĀJUMS**

Apliecinu, ka sniegtā informācija ir patiesa un atbilstoši raksturo kvalifikāciju un pieredzi.

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.pielikums

*iepirkumam*

**„Latvijas skolēnu veselību ietekmējošo paradumu pētījuma 2017./2018. mācību gada aptaujas atlases veidošana, datu savākšana, ievadīšana, tīrīšana un tehniskā ziņojuma sagatavošana”,**  (iepirkuma identifikācijas Nr. SPKC 2017/20)

**FINANŠU PIEDĀVĀJUMS *(FORMA)***

|  |  |  |
| --- | --- | --- |
| Nr.p.k. | Pakalpojums | \*Pakalpojuma cena *euro* bez PVN |
| **1.** | Pētījuma 1.posma izpilde |  |
| **2.** | Pētījuma 2.posma izpilde |  |
| **3.** | Pētījuma 3.posma izpilde |  |
| **Kopā *euro* bez PVN**: | |  |

\* Cenā iekļautas transporta un citas izmaksas, administratīvie izdevumi, kā arī visi tiešie un netiešie izdevumi, kas saistīti ar pētījuma veikšanu, kā arī visi piemērojamie nodokļi un valsts noteiktie obligātie maksājumi, izņemot pievienotās vērtības nodokli.

*Pasūtītājs veiks samaksu Pretendentam pēc katra posma.:*

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

1. Formu aizpilda un paraksta Pakalpojumu sniegšanā iesaistītais speciālists. [↑](#footnote-ref-2)